15.5.2023.
LV
Eiropas Savienības Oficiālais Vēstnesis
C 173/33
6.
Ar sesto pamatu tiek apgalvots, ka esot pārkāpts LES 11. pants — Netika veiktas apspriedes nedz ar sabiedrības interešu fondu atbalstītajām augstākās izglītības iestādēm, nedz ar to studentiem, mācībspēkiem, pētniekiem vai partneriem. 7.
Ar septīto pamatu tiek apgalvots, ka esot pārkāpts LESD 2. pants — Eiropas Savienībai izglītības un zinātniskās pētniecības politikas jomā ar LESD netika piešķirtas tās pilnvaras, kuras tika realizētas ar īstenošanas lēmumu. 8.
Ar astoto pamatu tiek apgalvots, ka esot pārkāpts LESD 9. pants — Īstenošanas lēmums nesekmē augstu izglītības un mācību līmeni, bet drīzāk rada ilgtermiņa negatīvu ietekmi uz sabiedrisko interešu fondu atbalstīto Ungārijas augstākās izglītības iestāžu studentu, mācībspēku un pētnieku akadēmisko, zinātnisko un mācību līmeni. 9.
Ar devīto pamatu tiek apgalvots, ka esot pārkāpts LESD 56. pants — Īstenošanas lēmums ierobežo to ES pilsoņu tiesības, kuri nav Ungārijas pilsoņi (studenti, mācībspēki, pētnieki) un kuri veic savu darbību sabiedrisko interešu fondu atbalstītajās Ungārijas izglītības iestādēs. 10.
Ar desmito pamatu tiek apgalvots, ka esot pārkāpts LESD 67. pants — Ar īstenošanas lēmumu, atceļot finansējumu, tiek padarīta neiespējama sabiedrisko interešu fondu atbalstīto izglītības iestāžu darbība, un tas ir uzbrukums tiesiskajam regulējumam, kurā šīs iestādes darbojas, t.i., netiešs uzbrukums autonomai (citai) tiesību sistēmai un Ungārijas tradīcijām. 11.
Ar vienpadsmito pamatu tiek apgalvots, ka esot pārkāpts LESD 120. pants — Pasākuma diskriminējošās un nesamērīgās sekas ir acīmredzamas un rada nepamatoti neizdevīgus konkurences apstākļus sabiedrisko interešu fondu atbalstītajām augstākās izglītības iestādēm. 12.
Ar divpadsmito pamatu tiek apgalvots, ka esot pārkāpts LESD 124. pants — Ar īstenošanas lēmumu tika apturēta finansējuma piešķiršana vairākiem saņēmējiem, un tikmēr šie līdzekļi tika sadalīti citām struktūrām. 13.
Ar trīspadsmito pamatu tiek apgalvots, ka esot pārkāpts LESD 165. pants — Īstenošanas lēmums nesekmē kvalitatīvas izglītības attīstību, bet patiesībā tai nopietni kaitē un to apgrūtina. 14.
Ar četrpadsmito pamatu tiek apgalvots, ka esot pārkāpts LESD 179. pants — Finansējuma atsaukšana no sadarbības un izglītības apmaiņas programmas “Erasmus+” un pētniecības un inovācijas pamatprogrammas “Apvārsnis Eiropa” ir nepārprotams šķērslis pētnieku, zinātnisko iemaņu un tehnoloģiju brīvai apritei un konkurētspējas attīstībai. 15.
Ar piecpadsmito pamatu tiek apgalvots, ka esot pārkāpts Eiropas Savienības Pamattiesību hartas (turpmāk tekstā – “Harta”) 13. pants — Acīmredzama īstenošanas lēmuma ietekme ir Ungārijas augstākās izglītības iestāžu, kas darbojas saskaņā ar jauno modeli, darbības veida maiņa. 16.
Ar sešpadsmito pamatu tiek apgalvots, ka esot pārkāpts LES 2. pants — Prasītājas ieskatā interešu konflikts, kas rada pamatu un motīvu īstenošanas lēmuma pieņemšanai, nepastāv.